KAMART เลิกขาย-เรียกคืนสินค้า “CATHY DOLL NUDE MATTE” หลัง “อย.” ตรวจพบสีห้ามใช้
KAMART แจงเลิกขาย-เรียกคืน “CATHY DOLL NUDE MATTE” และทำลายสินค้าในคลังแล้วตั้งแต่มิ.ย.64 หลัง “อย.” ตรวจพบสีห้ามใช้ในเครื่องสำอาง พร้อมปรับปรุงและเพิ่มมาตรการควบคุมการผลิตให้มากขึ้น
KAMART แจงเลิกขาย-เรียกคืน-ทำลายสินค้า “CATHY DOLL NUDE MATTE” แล้วตั้งแต่มิ.ย.64 หลัง “อย.” ตรวจพบสีห้ามใช้
10 พ.ย. 2565

บริษัท คาร์มาร์ท จำกัด (มหาชน) หรือ KAMART เปิดเผยว่า เนื่องด้วยสำนักงานคณะกรรมการอาหารและยา กระทรวงสาธารณสุข พบสีห้ามใช้ในเครื่องสำอาง ได้แก่ สาร CI 15585 ในผลิตภัณฑ์ลิปสติก CATHY DOLL NUDE MATTE LIPSTICK #10 TOUCH CORAL LOT KM53 วันผลิต 2021.01.11 วันหมดอายุ 2024.01.10 เมื่อวันที่ 9 มิถุนายน 2564
ทั้งนี้ทางบริษัทฯ แจ้งว่า ในการพัฒนาสูตรผลิตภัณฑ์ดังกล่าว บริษัทฯ ได้มีมาตรฐานในการผลิตตามมาตรการสำคัญที่ทำมาอย่างต่อเนื่อง ถึงข้อกำหนด ข้อห้าม รายการวัตถุห้ามใช้ที่เป็นส่วนผสมในการผลิตเครื่องสำอางในประเทศไทยอย่างเข้มงวดอยู่แล้ว ทั้งนี้ผลิตภัณฑ์ดังกล่าว ในส่วนประกอบไม่มีส่วนผสมของผงสี CI 15585 อยู่ในสูตรการผลิต โดยอ้างอิงเอกสารใบรับจดแจ้งเลขที่ 10-0-6300010101
อย่างไรก็ตาม การตรวจพบสี CI 15585 ในสูตรนั้น อาจเกิดขึ้นได้จากการปนผสมมาจากหนึ่งในผงสีธรรมชาติที่รวมกันในสูตรและเมื่อบริษัทฯ ได้รับหนังสือแจ้งจากสำนักงานคณะกรรมการอาหารและยา ทางบริษัทฯ ไม่ได้นิ่งนอนใจจึงได้ดำเนินการส่งสินค้าดังกล่าวตรวจวิเคราะห์หาสารต้องห้ามกับหน่วยงานทั้งในประเทศและต่างประเทศอีก 2 ครั้ง ดังนี้
2.ระดับ Global กับทาง Intertek GM Testing Service Zhuhai Co., Ltd. ผลวิเคราะห์พบว่า ND = Not detected (Less than reporting limit 5.0 mg/kg) มีปริมาณน้อยกว่ามาตรฐานที่กำหนด และไม่ก่อให้เกิดอันตราย อ้างอิงผลทดสอบ Number:GZHH00417570
โดยบริษัทฯ ตระหนักถึงความปลอดภัยของผู้บริโภคเป็นสำคัญและด้วยความเคารพอย่างสูงในข้อกำหนดและกฎหมายที่เกี่ยวกับวัตถุห้ามใช้ในการผลิตเครื่องสำอางของสำนักงานคณะกรรมการอาหารและยานั้น บริษัทฯ จึงดำเนินการยกเลิกการขายสินค้าและเรียกคืนสินค้าดังกล่าวออกจากท้องตลาดตั้งแต่เดือนมิถุนายน 2564 และมีการทำลายสินค้าคงเหลือในคลังสินค้าเป็นที่เรียบร้อยแล้ว
ทั้งนี้ บริษัทฯ จะปรับปรุงและเพิ่มมาตรการในการควบคุมการผลิตให้มากยิ่งขึ้นกว่าเดิม โดยจะเน้นย้ำและส่งข้อมูลรายการวัตถุที่ห้ามใช้เป็นส่วนผสมในการผลิตเครื่องสำอางให้แก่โรงงานผู้ผลิตรับทราบและปฏิบัติตามข้อกำหนดอย่างเคร่งครัด รวมถึงจะดำเนินการส่งผลิตภัณฑ์ใน Lot การผลิตจริง ตรวจวิเคราะห์หาวัตถุห้ามใช้ก่อนจำหน่ายสินค้าสู่ท้องตลาด เพื่อคงความมั่นใจในคุณภาพและความไว้ใจของผู้บริโภคต่อไป